סרטי יונייטד קינג מציגים:

כאילו אין מחר

סרטו של ניצן גלעדי

ישראל אוגלבו | דין מירושניקוב | מורן רוזנבלט

ב-29 לדצמבר, אחרי ציפייה ארוכה, ייצא לאקרנים הסרט "כאילו אין מחר" בבימוי ניצן גלעדי, שסרטו הקודם "חתונה מנייר" היה מועמד ל-9 פרסי אופיר (כולל הסרט והבמאי הטוב ביותר) וכבש את לב הקהל.

בשבועות האחרונים, פתח הסרט את הפסטיבל הבינלאומי לקולנוע גאה והשתתף בפסטיבלים בינלאומיים רבים ביניהם בתחרות היוקרתית בפסטיבל הבינלאומי של טאלין.

גיא, אמן קעקועים, מסתגר מבוהל בדירתו לאחר אירוע טראומתי. הוא נשאב אל תוך לילה עמוס בסמים וסקס עם חברתו הטובה וגבר צעיר ומסתורי המחביא סודות אפלים. זהו לילה אשר מושך את גיא עמוק אל הפרנויה, בו הגבול בין מציאות לדמיון מיטשטשים לחלוטין. לילה שישנה לנצח את חייו של גיא.

"כאילו אין מחר" היא יצירה בועטת ונועזת, אשר חוקרת ומבקרת את סצנת חיי הלילה של קהילת הלהט"ב התל אביבית.

ישראל אוגלבו, בתפקידו הקולנועי הראשון זכה בפרס השחקן הטוב ביותר בפסטיבל הקולנוע הגאה. דין מירשניקוב, היה מועמד לפרס האופיר לשחקן משנה על תפקידו בסרט.

"כאילו אין מחר" בהפקת גלעדי ניצן סרטים וסרטי יונייטד קינג- משה אדרי ולאון אדרי.

85 דק'

**דבר הבמאי**

נקודת המוצא לסרט "כאילו אין מחר" הייתה פשע שנאה אמיתי שהתרחש בבר

הנוער הגאה בשנת 2009 כאשר אדם חמוש נכנס למרכז הלהט"בי בתל-אביב ופתח

באש לכל עבר. האירוע הזה לא נתן לי מנוח ורדף אותי מאז. העובדה שהמשטרה

הודיעה כי יש חשד שהרוצח הגיע מהקהילה הלהט"בית הציפה בי חרדות קשות.

המחשבה שהרוצח עדיין מסתובב בינינו ושיש סיכוי שאחד מאיתנו אפילו בילה אתו

במיטה, גורם לי לרעדה.

סיפור הרקע הזה, מתדלק לילה של חרדות, אינטימיות וסכנה שמחלחלת למערכות

היחסים של שלושת הדמויות הראשיות. בסרט זה, רציתי לחקור נושא שלעתים

רחוקות מדברים עליו בגלוי בקהילה הגאה, או מוצג בקולנוע: סקס כימי והשיאים

האקסטטיים והשפל העמוקים ביותר של תרבות הסמים והמסיבות בעולם הגאה

והסטרייטי.

ראיתי את זה מסביבי ואיך זה משפיע על אנשים שאני אוהב, וזה השפיע

גם עליי. לכן רציתי להראות את הצד הזה בתרבות הגאה והסטרייטית ללא פילטרים.

לנסות לתאר, בצורה כנה ואמיתית את התחושה של להיות בהיי, התשוקה לפנטזיה,

עיוות המציאות ואיבוד שליטה וכל זאת במטרה לגרום הקהל לחוות באמת את המסע

של הלילה הזה יחד עם הדמויות.